hu hu hu hu hu hu hu hu hu hu hu hu de hu hu hu it hu hu ca hu ca nl en hu fr hu fr hu ca hu en hu it hu en hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu it hu en hu hu hu hu hu hu hu hu fr hu hu hu hu hu hu hu hu hu hu en hu hu de hu hu hu hu hu hu hu hu hu hu hu ru en hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar arz az ca hbs_lat da de el es et eu fi fr lt he id it ja ko en lt nl nb pl pt ro ru en sl sv fy vi zh zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. május 16.
Ugrás a navigációhoz Ugrás a kereséshez
A Wikimédia Commons tartalmaz Morandi híd témájú médiaállományokat.
A Morandi híd vagy Polcevera viadukt (olaszul: Ponte Morandi vagy Viadotto Polcevera, Ponte delle Condotte) az olaszországi Genovában található ferdekábeles híd. A 2x2 sávos viadukt az A10-es autópálya részét képezi és közelebbről a liguriai nagyváros két kerületét, Corniglianót és Sampierdarenát köti össze, jelentős teherforgalmat is bonyolítva Genova ipari zónája és az ország többi része, valamint nemzetközi személyforgalmat Észak-Olaszország és Dél-Franciaország között. Az 1967-ben megnyitott híd a Polcevera időszakos folyócskát, illetve a Torino-Genova- és a Milánó–Genova-vasútvonalakat íveli át.
2018. augusztus 14-én a híd egy szakasza leszakadt, a balesetben 43-an életüket vesztették.[2][3]
A hidat Riccardo Morandi olasz építész tervezte, miután 1957-ben egy hasonló hídja készült el Venezuelában. A Rafael Urdaneta tábornok híd a Maracaibo-tó fölött húzódik, összekötve Maracaibót az ország többi részével. 1964. április 6-án egy hajó ütközött a híd egyik pillérjének, aminek következtében a híd egy szakasza leomlott, és heten meghaltak a balesetben.[4]
A viaduktot 1963 és 1967 között építette a Società Italiana per Condotte d’Acqua vállalat. Az 1102 m hosszú és az útpálya szintjén 45 m magas hídnak három, vasbetonból készült pilonja volt (egyenként 90 m magasak). A legnagyobb támaszköz 210 m.
Az építményt 1967. szeptember 4-én adták át a forgalomnak. Az avatáson jelen volt Giuseppe Saragat köztársasági elnök is.
A vasbeton-szerkezetek állékonysága akár 80 évre is megfelelő lett volna, ám a közeli tenger sós levegője beindította a fémszerkezet nagyfokú korrózióját. Egy 1979-es jelentés szerint Morandi javasolta, hogy „teljesen távolítsák el a betonacél tartókról az összes rozsdát, töltsék fel az üregüket epoxigyantával, és fedjenek le mindent nagyon nagy vegyi ellenállóságú elasztomerrel”.[5]
1992–1994 között a híd korrodálódott acélelemeit renoválták, illetve a ferdekábeles szerkezetet újabb acélkábelek beépítésével stabilizálták. A továbbra is folyamatos felújítás és ellenőrzés alatt álló híd azonban egyre kevésbé bírta a növekvő igénybevételt: a közelmúltban naponta 25 000 teherautó haladt át a viadukton. Az 1990-es évek végére már olcsóbb lett volna újjáépítése, mint renoválása.[6]
A Genovai Egyetem építőmérnöki karának professzora, Antonio Brencich 2016-ban megállapította, hogy a hídnak alapvető szerkezeti hiányosságai vannak, mert annak idején rosszul becsülték meg a beton deformálódásából adódó mozgásokat. Véleménye szerint egy ilyen hídnak legalább 80 évet kellene kibírnia nagyobb felújítás nélkül, és a Morandi híd életében eljöhet az idő, hogy drágább lesz a folyamatos javítása, mintha új hidat építenének. Ennek ellenére 2018-ban egy 20 millió euró értékű felújítási tendert írtak ki. A versenytárgyalási eljárás a 2018-as balesetig még nem fejeződött be.[6]
A pirossal jelzett rész omlott össze
A híd maradványainak felrobbantása, 2019. június 28-án
2018. augusztus 14-én, helyi idő szerint 11:30 körül a viadukt nyugati pilonja és az útpálya 210 méteres szakasza összeomlott.[7] Szemtanúk szerint a heves vihar során a Polcevera folyó és Sampierdarena ipari övezete fölött leszakadt hidat villámcsapás érte a baleset előtt.[7] A viaduktról 30-35 gépkocsi és 3 teherautó zuhant az éppen minimális vízszintű, időszakos folyóba, a Torino–Genova és Milánó–Genova vasúti pályájára, illetve az Ansaldo Energia energetikai vállalat raktárépületeire.[7][8] Az előzetes feltételezések szerint a híd szerkezetének gyengesége okozta a leszakadást.[9]
A Corriere della Sera napilap szerint ez volt a 11. hídomlás Olaszországban 2013 óta.[10]
2019. június 4-én megkezdték a pillérek alatti lakóházak lebontását. A lebontásra ítélt első ház a Porri utca 10. szám alatti volt, amelyet markológépekkel szedtek darabokra. A bontás során víz fecskendezésével csökkentették a por mennyiségét.[11]
2019. június 28-án 9 óra 38 perckor a talpon maradt 10. és 11. számú pillérét semmisítették meg, amelyek az egykori függőhíd közepén álltak. A robbantáshoz egy tonna, speciális robbanószert használtak fel, a robbantási műveletet az olasz hadsereg technikusai irányították. A dinamitpróbák ezt megelőzően Camaldoli volt bányájában folytak. A robbanószer a hídcsonk egészét befedte, úgynevezett mikro-adagokban, amelyek naracssárga színű csomagokban sorakoztak a hídmaradvány felületén, a hídtesten éppúgy, mint a talapzati részein. A csomagokban homok is volt a robbanás erejének csökkentésére. Közel 20 ezer köbméter törmelék keletkezett: ezt a híd körül és alatta elhelyezett hálókkal, a híd alatti Polcevera-patak medrében leterített légzsák-szőnyeggel igyekeztek felfogni. A felrobbantott hídcsonkok körüli lakóépületeket folyamatosan vízzel permetezték a törmelék miatt felszálló por csökkentésére. A művelethez 3400 embert evakuáltak, 300 m-es körzetben.[12]
A katasztrófában 43-an vesztették életüket, 16-an megsérültek (12-en életveszélyesen).[2][3] Az áldozatok többsége olasz (27 felnőtt és 4 gyermek), ezen kívül négy francia, három chilei, két albán és egy-egy kolumbiai, perui és román állampolgár van az áldozatok között.[13][14] A híd közvetlen környezetében álló lakóépületek lakóit kitelepítették, ami kb. 400 embert érintett.[7][15]
A híd fenntartója, az Atlantia csoporthoz tartozó Autostrade (ASPI) vállalat szerint a katasztrófa nem volt előre látható, váratlanul következett be, és a hidat a törvényi előírásoknak megfelelően folyamatosan ellenőrizték.[16][17][18] Az üzemeltető Atlantia társaság részvényei a katasztrófa napján 5%-ot, két nappal később 25%-ot estek.[16]
Az olasz kormány elrendelte a közúti infrastruktúra rendkívüli ellenőrzését, szigorúbb vizsgálatokkal.[17] Giuseppe Conte olasz miniszterelnök 12 hónapos szükségállapotot rendelt el Liguria régióra, illetve 5 millió eurós gyorssegélyt kapott a környék.[19] Eduardo Rixi infrastruktúráért felelős miniszterhelyettes szerint az egész hidat el kell bontani.[20]
A katasztrófa miatt a Stazione di Genova Piazza Principe és Stazione di Genova Borzoli állomások között a vasúti közlekedést leállították.[21]
Az esemény felhívta a figyelmet az európai infrastruktúra általános állapotával kapcsolatos aggodalmakra, valamint arra, hogy Olaszországban, Franciaországban és Németországban végzett tanulmányok szerint számos híd felújításra vagy cserére szorulhat a korrózió, illetve szerkezeti károsodások miatt.[22][23]
Az olasz köztársasági elnök augusztus 18-án a (11.30 órakor, a katasztrófa időpontjában kezdődő) nemzeti temetés napjára országos gyásznapot hirdetett meg. Négy campaniai fiatal áldozatot Nápoly környékén már 17-én eltemettek, tiltakozásul a vétkesnek tartott állami tisztviselők által rendezett dísztemetés ellen.[24] Az ünnepélyes gyászmisét a genovai vásár nagypavilonjában a genovai bíboros érsek celebrálta, majd a helyi muszlim imám búcsúztatta az elhunytakat, tekintettel két szintén meghalt (albán) hívére. A kardinális minden gyászoló családhoz odament, és bátorító szavakkal, gesztusokkal vigasztalta őket. A szertartás az állami, önkormányzati és a mentésben részt vevő testületek vezetőinek jelenlétében, fehér virágözönben, nagy részvét mellett folyt le.
2019. június 28-án a korábbi Morandi híd utolsó pilonja is felrobbantásra került, ezt követően kezdődött meg az új autópályahíd építése. Három terv közül – kábelhíd, ívhíd és gerendahíd – választották ki a megvalósuló egyszerű formát. Az új hidat a tervek szerint 2020 első felében adják át. A húsznyílású, párhuzamos övű, minimalista, tartókábel nélküli acélhidat Renzo Piano helyi építész tervezte. A folytatólagos többtámaszú főtartót, melynek Polcevera folyó fölötti egyenes szakasza 100 méter hosszú, a többi, részben íves szakaszon lévő támaszköze pedig 50 méter, 19 ellipszis keresztmetszetű vasbeton pillér támasztja alá. A hídra tervezett 43 darabos lámpasor a 43 áldozat előtt tiszteleg. Az átjáró 1067 méter hosszú és 45 méter magas. Az építkezés 202 millió euróba kerül, a teljes beruházás (a bontással együtt) 430 millió euróba, ami teljes egészében az Autostrade per l’Italiát terheli, de a cég a kivitelezésben nem vehet részt, mivel 20 alkalmazottjával szemben bírósági eljárás van folyamatban a korábbi híd összeomlásában játszott esetleges szerepük miatt.[25][26] Az új híd építése mellett meg kell oldani 255 család lakhatását is.[27] Az új híd avatása várhatóan 2020. augusztus 3-án lesz.[28]
↑ Riccardo Morandi – ő tervezte a leszakadt genovai viaduktot. hvg.hu, 2018. augusztus 14. (Hozzáférés: 2018. augusztus 14.) (magyarul)
↑ a b Előkerült az utolsó három eltűnt ember holtteste Genovában. index.hu, 2018. augusztus 19. (Hozzáférés: 2018. augusztus 19.)
↑ a b Crollo Genova, trovato l'ultimo disperso sotto le macerie: è l'operaio Mirko. Muore uno dei feriti, le vittime totali sono 43
↑ Rafael Urdaneta tábornok híd. Structurae.net. (Hozzáférés: 2018. augusztus 15.) (angolul)
↑ Morandi, Riccardo: The long term behaviour of viaducts subjected to heavy traffic and situated in an aggressive environment: the viaduct on the Polcevera in Genoa, 1979
↑ a b Joób Sándor: Már évekkel ezelőtt fel kellett volna robbantani ezt a hidat. Index.hu, 2018. augusztus 15. (Hozzáférés: 2018. augusztus 15.) (magyarul)
↑ a b c d Olaszországi híd: tucatnyi halott a Genovai hídomlásnál. BBC News, 2018. augusztus 14. (Hozzáférés: 2018. augusztus 15.) (angolul)
↑ index.hu - Ha tudjuk, hogy nem biztonságos, nem autóztunk volna mi is a hídon
↑ Évtizedek óta a levegőben lógott a katasztrófa Genovában. hirtv.hu, 2018. augusztus 17. (Hozzáférés: 2018. augusztus 17.)
↑ Dieci i ponti crollati in 5 anni: in calo la manutenzione e gli investimenti. Corriere della Sera, 2018. augusztus 14. (Hozzáférés: 2018. augusztus 15.)
↑ Lebontják a genovai Morandi híd alatti épületeket
↑ Felrobbantották a tavaly leomlott genovai híd megmaradt pilléreit
↑ „39 morti a Genova, dispersa famiglia novarese. Rischio di nuovi crolli: “Le case non si salveranno””, LaStampa.it (Hozzáférés ideje: 2018. augusztus 15.) (it-IT nyelvű)
↑ Gênes, en direct : au moins vingt-deux morts dans l’effondrement d’un segment d’un viaduc autoroutier (fr-FR nyelven). Le Monde.fr . (Hozzáférés: 2018. augusztus 15.)
↑ „Még mindig a túlélőket kutatják Genovában”, hirtv.hu, 2018. augusztus 15. (Hozzáférés ideje: 2018. augusztus 17.)
↑ a b „Hídomlás: állami felügyelet alá vonhatják az autópályák fenntartását”, lokal.hu, 2018. augusztus 16. (Hozzáférés ideje: 2018. augusztus 17.)
↑ a b Tovább nőtt a genovai hídomlás áldozatainak száma. magyaridok.hu, 2018. augusztus 15. (Hozzáférés: 2018. augusztus 17.)
↑ Folyamatosan nő az áldozatok száma, már 42 halottat emeltek ki a romok alól. index.hu, 2018. augusztus 15. (Hozzáférés: 2018. augusztus 17.)
↑ Szükségállapotot vezettek be a genovai híd leomlása után. hvg.hu, 2018. augusztus 15. (Hozzáférés: 2018. augusztus 17.)
↑ Már 38 halottja van a genovai hídomlásnak. origo.hu, 2018. augusztus 15. (Hozzáférés: 2018. augusztus 17.)
↑ Morandi Bridge collapse: how to travel through Genoa now. Euronews. (Hozzáférés: 2018. augusztus 15.)
↑ Willsher, Kim: Bridges across Europe are in a dangerous state, warn experts (angol nyelven). the Guardian , 2018. augusztus 16. (Hozzáférés: 2018. augusztus 16.)
↑ „It is not just in Italy that bridges are failing”, The Economist (Hozzáférés ideje: 2018. augusztus 16.) (angol nyelvű)
↑ After Bridge Tragedy, Genoa Selects a New Design(angolul)
↑ Újjáépül az összedőlt genovai autópályahíd
↑ „Ponte Genova, Toninelli: prepariamo decreto urgente, 566 sfollati”, Reuters, 2018. szeptember 4.. [2018. szeptember 12-i dátummal az eredetiből archiválva] (Hozzáférés ideje: 2020. április 28.) (olasz nyelvű)
↑ Neue Brücke in Genua wird am 3. August eröffnet
Képek a viaduktról (olaszul)
A híd a Structurae oldalán (angolul)
Genova: inaugurato il viadotto sul Polcevera, Le Strade, XLVII., 10., Milano, Touring Club Italiano, 1967. október, 748. o. (olaszul)
A genovai autópályahíd katasztrófája index.hu – Akták
Amatőr felvétel a balesetről (YouTube)
A lap eredeti címe: „https://hu.wikipedia.org/w/index.php?title=Morandi_híd&oldid=23872492”
Infobox mapframe OSM kapcsolat azonosítója nélkül a Wikidatán
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. május 16., 22:21
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.